ananddey/assamese-wiki-corpus huggingface dataset:
লঙ্কিনী

লঙ্কিনী প্ৰাচীন হিন্দু মহাকাব্য ৰামায়ণত বৰ্ণিত এগৰাকী শক্তিশালী ৰাক্ষসী আছিল। তেওঁৰ নামৰ আক্ষৰিক অৰ্থ হৈছে "লংকাৰ দেৱতা" কিয়নো তেওঁ চহৰখনৰ একমাত্ৰ মহিলা ব্যক্তিত্ব আছিল যি লংকাৰ দুৱাৰৰ অভিভাৱকত্ব লাভ কৰিছিল।

ব্ৰহ্মৰ অভিশাপ

ৰামায়ণ অনুসৰি, লঙ্কিনী এসময়ত ব্ৰহ্মাৰ বাসস্থানৰ অভিভাৱক আছিল। যেতিয়া তেওঁ সৃষ্টিকৰ্তা ব্ৰহ্মাৰ ঘৰটো সুৰক্ষিত ৰাখিছিল, সেই সময়ত তেওঁ নিজৰ স্থিতি সম্পৰ্কে অহংকাৰী হৈ পৰিছিল। তেওঁ ৰাজপ্ৰাসাদৰ আনসকলক ঘৃণাৰ দৃষ্টিৰে চাবলৈ ধৰিলে আৰু ব্যৱহাৰ আদিত কঠোৰতা অৱলম্বন কৰে। এই কাৰণত তেওঁক ব্ৰহ্মাই ৰাক্ষসৰ চহৰখন চিৰদিনৰ বাবে ৰক্ষা কৰিবলৈ অভিশাপ দিয়ে। লংকিনীয়ে নিজৰ ভুল অনুভৱ কৰি ব্ৰহ্মাৰ ওচৰত ক্ষমা বিচাৰিছিল। অৱশ্যে, ব্ৰহ্মাৰ বাবে এই অভিশাপ ঘূৰাই লোৱাটো সম্ভৱ নাছিল, আৰু তাৰ পৰিৱৰ্তে ব্ৰহ্মাই তেওঁক এটা আশীৰ্বাদ দিছিল যে- যেতিয়া এটা বান্দৰে তেওঁক যুঁজত পৰাজিত কৰিব আৰু এনেদৰে তেওঁ ৰাক্ষস স্বৰূপক শেষ কৰিব তেতিয়াহে তেওঁ এই অভিশাপৰ পৰা মুক্ত হ'ব।

হনুমানৰ সৈতে মুখামুখি

ৰামায়ণৰ বৰ্ণনা অনুসৰি বনবাসৰ সময়ত স্বামীৰ অনুপস্থিতিত লংকাৰ ৰজা ৰাৱণৰ হাতত সীতাৰ হৰণ হয়। সীতাক বিচাৰি বনত ঘূৰি ফুৰা অৱস্থাত ৰাম লক্ষ্মণে হনুমান আৰু সুগ্ৰীৱৰে মিত্ৰতা কৰি সীতাৰ সন্ধানত হনুমানক লংকালৈ পঠিয়াই, কাৰণ সেতু অবিহনে সমুদ্ৰৰ সিপাৰৰ লংকালৈ যোৱাৰ ক্ষমতা কেৱল হনুমানৰহে আছিল। হনুমানে সীতাক বিচাৰি লংকাত প্ৰৱেশ কৰাৰ সময়ত লংকতাৰ দুৱাৰমুখত লঙ্কিনীৰ সৈতে মুখামুখি হৈছিল। যেতিয়া লঙ্কিনীয়ে তেওঁৰ পৰিচয় আৰু ভ্ৰমণৰ উদ্দেশ্যৰ বিষয়ে সুধিছিল, হনুমানে তেওঁৰ লক্ষ্য সম্পৰ্কে কোনো কথা প্ৰকাশ কৰিব নিবিচাৰিছিল আৰু চতুৰতাৰে উত্তৰ দিছিল যে তেওঁ লংকাৰ বিখ্যাত চহৰ আৰু ইয়াৰ সৌন্দৰ্য চাবলৈ আকাংক্ষা কৰি অৰণ্যৰ পৰা আহিছে। এই কথাত লঙ্কিনীয়ে হনুমানক এজন অনুপ্ৰৱেশকাৰী বুলি মানি লৈ আক্ৰমণ কৰে। এগৰাকী মহিলা বুলি জানি হনুমানে লংকিনীৰ সৈতে যুজঁ দিব নিবিচাৰে আৰু লাহেকৈ তেওঁৰ পিঠিত আঘাত কৰে যাতে তেওঁ পৰি যায় আৰু ৰক্তক্ষৰণ হয়। এই আঘাতত হতভম্ব আৰু বিভ্ৰান্ত লঙ্কিনীয়ে লগে লগে অনুভৱ কৰে যে তেওঁৰ প্ৰতিদ্বন্দ্বী কেৱল এটা সাধাৰণ বান্দৰ নহয় আৰু ব্ৰহ্মাৰ ভৱিষ্যতবাণী সঁচা হৈছে বুলি উপলব্ধি কৰি ক্ষমা বিচাৰে। হনুমানে তেওঁক ক্ষমা কৰে। যেতিয়া তেওঁ লঙ্কিনীক এৰি লংকালৈ অন্বেষণ অব্যাহত ৰাখিবলৈ প্ৰস্তুত হয় সেই সময়তে লংকিনী তেওঁৰ অভিশাপৰ পৰা মুক্ত হৈ পৰে।

তথ্যসূত্ৰ

শ্ৰেণী:ৰামায়ণৰ চৰিত্ৰ
শ্ৰেণী:ৰাক্ষসী
শিপ্ৰা বসু

শিপ্ৰা বসু (ইংৰাজী: Sipra Bose; ৯ নৱেম্বৰ ১৯৪৫ – ২২ এপ্ৰিল ২০০৮) ভাৰতৰ কলকাতাৰ হিন্দুস্তানী শাস্ত্ৰীয় সংগীত ধাৰাৰ এগৰাকী বিশিষ্ট গায়িকা আছিল।

কৰ্মৰাজি

তেওঁ বাংলা ভাষাত লঘু শাস্ত্ৰীয় (ৰাগপ্ৰধান) গীত পৰিৱেশনৰ বাবে পৰিচিত। শাস্ত্ৰীয় সংগীতত তেওঁৰ কেইটামান উল্লেখযোগ্য গীত হ’ল— বিনি সুতোয় গাথা মালা, আচি বোলে কেন, মন না চাইলে, গানে গানে কেয়া ঘুম, প্ৰিয় তমো খোলো, জাও ভুলে এ অভিমান, যমুনা কি বলতে পাৰে ইত্যাদি। তেওঁৰ শেহতীয়া হিট এলবামসমূহৰ ভিতৰত সুৰ স্মৰণে আৰু বিনি সুতোয় গাথা মালা অন্যতম।

বাংলা আধুনিক গীতৰ বাবে তেওঁ বাংলা লোকৰ মাজত অধিক জনপ্ৰিয় আৰু স্মৰণীয়। সেই সময়ত তেওঁৰ সকলোবোৰ গীত হিট হৈছিল আৰু আজিও বিভিন্ন অনুষ্ঠানত বিভিন্ন শিল্পীয়ে সেইবোৰ গায়। তেওঁৰ কিছুমান উল্লেখযোগ্য গীত যেনে— আমাৰো বাদোলো দিন, মোনেৰ দুৱাৰ খুলে কেয়া, ভালো বেশে ব্যথা সহিবো, আহা মন কামুন, ও বাঁশি জানে, আহা কেয়া ৰঙ্গ কৰে গালো, এ ভাঙা বসন্ত বেলায়, আমাৰ সাদা ৰং টা নাও, ওগো হৃদয় ৰতন, কাছে আসাৰ মতো, আমাৰ কোবাৰ মৰণ, শোনো কথা আজি ৰাতে, ব্যথা কিছু ছিলো না, আমি শুনেছি তাৰ চৰণধ্বনি ইত্যাদি আজিও জনপ্ৰিয়।

তেওঁ চিন্ময় লাহিড়ীৰ তত্ত্বাৱধানত সংগীতৰ প্ৰশিক্ষণ আৰম্ভ কৰিছিল আৰু বেগম আখটাৰৰ অধীনত লক্ষ্ণৌ ঘৰানাৰ ঠুমৰী আৰু গজলৰ সৈতে পৰিচিত হৈছিল। তেওঁ বেনাৰস ঘৰানাৰ নয়না দেৱী আৰু পণ্ডিত ৰবি শংকৰৰ সৈতেও কাম কৰিছিল।

তেওঁৰ গজল পৰিৱেশন, বিশেষকৈ উৰ্দু ভাষাৰ উচ্চাৰণ সমালোচকসকলে উচ্চ প্ৰশংসা কৰিছে। ওড়িশাতো কিছুমান স্মৰণীয় ওড়িয়া চলচ্চিত্ৰৰ গীত আৰু দ্বৈত গীত গোৱাৰ বাবে তেওঁক স্মৰণ কৰা হয়।

তেওঁ নিজৰ অনন্য গায়ন শৈলীৰে ত্ৰিশা পাৰুইৰ দৰে বহু বিখ্যাত গায়কক অনুপ্ৰাণিত কৰিছিল।

মৃত্যু

২০০৮ চনৰ ২২ এপ্ৰিলত কলকাতাত হৃদৰোগত আক্ৰান্ত হৈ তেওঁৰ মৃত্যু হয়। তেওঁৰ স্বামী গোবিন্দ বসু এগৰাকী বিশিষ্ট তবলা বাদক। তেওঁলোকৰ দুজন পুত্ৰ আৰু এজনী ছোৱালী আছে। তেওঁলোকৰ পুত্ৰ সোমনাথ বসুও এজন তবলা বাদক আৰু কন্যা শুভাঙ্গী বসুৱে সংগীত উদ্যোগত কাম কৰিছে। আনজন পুত্ৰ শিৱৰাজ বসু এজন ব্যৱসায়ী।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় কণ্ঠশিল্পী
শ্ৰেণী:বঙালী কণ্ঠশিল্পী
কুকি জনগোষ্ঠী

কুকি জনগোষ্ঠী হৈছে উত্তৰ-পূব ভাৰতৰ মণিপুৰ, নাগালেণ্ড, অসম, মেঘালয়, ত্ৰিপুৰা আৰু মিজোৰামৰ লগতে চুবুৰীয়া দেশ বাংলাদেশ আৰু ম্যানমাৰৰ এটা জনগোষ্ঠী। এওঁলোক চীনা-তিব্বতীয় ভাষা পৰিয়ালৰ মান-তিব্বতীয় শাখাৰ এটা জনগোষ্ঠী।।। ভাৰত, বাংলাদেশ আৰু ম্যানমাৰৰ ভিতৰত থকা কেইবাটাও পাহাৰীয়া জনগোষ্ঠীৰ ভিতৰত কুকিসকল অন্যতম। উত্তৰ-পূব ভাৰতত অৰুণাচল প্ৰদেশৰ বাহিৰে সকলো ৰাজ্যতে তেওঁলোকৰ উপস্থিতি পৰিলক্ষিত হয়।

ভাৰতৰ কুকি জনগোষ্ঠীৰ প্ৰায় পঞ্চাশটা জনগোষ্ঠীক অনুসূচিত জনগোষ্ঠী হিচাপে স্বীকৃতি দিয়া হৈছে, সেই বিশেষ কুকি জনগোষ্ঠীয়ে কোৱা উপভাষাৰ লগতে তেওঁলোকৰ উৎপত্তিস্থল অঞ্চলৰ ওপৰত ভিত্তি কৰি।

ম্যানমাৰৰ চিন জনগোষ্ঠী আৰু মিজোৰামৰ মিজো জনগোষ্ঠী কুকিসকলৰ আত্মীয় জনগোষ্ঠী। সামূহিকভাৱে তেওঁলোকক জো-জনগোষ্ঠী বুলি কোৱা হয়।

লগতে চাওক

জালে'ন-গাম
১৯৯৭–১৯৯৮ চনৰ কুকি–পাইটে জাতিগত সংঘৰ্ষ
১৯৯২ চনৰ কুকি–তামিল জাতিগত সংঘৰ্ষ

তথ্য সূত্ৰ

বাহ্যিক সংযোগ

শ্ৰেণী:উত্তৰ-পূব ভাৰতৰ জনগোষ্ঠী
বিতা ফাৰাহী

বিতা লাহৰাখানী (ফাৰ্চী: بیتا لهارخانی; ৩ জানুৱাৰী ১৯৫৮ – ২৫ নৱেম্বৰ ২০২৩), যিগৰাকী বিতা ফাৰাহী (ফাৰ্চী: بيتا فرهی) নামেৰে অধিক পৰিচিত, এগৰাকী ইৰানী অভিনেত্ৰী আছিল।

কৰ্মজীৱন

বিতা ফাৰাহীয়ে আমেৰিকা যুক্তৰাষ্ট্ৰৰ জন পাৱাৰ্ছ স্কুলত কলা অধ্যয়ন কৰিছিল। তেওঁ কেলিফৰ্ণিয়াৰ কলা আলোচনীবোৰৰ বাবে এগৰাকী পেছাদাৰী মডেল হিচাপে কাম কৰিছিল। ১৯৮৫ চনত তেওঁ আমেৰিকা এৰি ইৰানলৈ ঘূৰি আহে। এগৰাকী অভিনেত্ৰী হিচাপে তেওঁৰ প্ৰতিভা পৰিচালক দাৰিয়ুছ মেহৰ্জুয়ীৰ চকুত পৰিছিল। তেওঁ ১৯৮৯ চনত হামোন চলচ্চিত্ৰৰ জৰিয়তে নিজৰ অভিনয় জীৱনৰ আৰম্ভণি কৰে। পাৰিবাৰিক আৰু মানসিক সমস্যাৰ সৈতে যুঁজি থকা বুদ্ধিজীৱী, স্বতন্ত্ৰ মহিলাৰ চৰিত্ৰত কৰা অনৱদ্য অভিনয়ৰ বাবে তেওঁ বিশেষভাৱে পৰিচিত আছিল।

জীৱন

বিতা ফাৰাহী লাহৰাখানীৰ জন্ম ১৯৫৮ চনৰ ৩ জানুৱাৰীত ইৰানৰ তেহৰাণত হৈছিল। তেওঁ মণিৰ ফাৰাহী আৰু চাইৰাছ লাহৰাখানী দিনবালীৰ কন্যা তথা ফাৰহাং ফাৰাহীৰ ভতিজী আছিল। বিতাৰ মাতৃ ১৯৩০-ৰ দশকত কলাত্মক কাৰ্যকলাপৰ সৈতে জড়িত আছিল আৰু থিয়েটাৰৰ মঞ্চত অভিনয় কৰিছিল। আনহাতে তেওঁৰ পিতৃয়ে ৰেডিঅ’ তেহৰাণৰ বাবে সাংস্কৃতিক আৰু কলাত্মক কাৰ্যসূচী প্ৰযোজনা কৰিছিল।

১৯৭৩ চনত বিতা ফাৰাহীয়ে কেইহান পাব্লিকেশ্যনৰ মুৰব্বী হাচান ঘৰেইশ্বীৰ সৈতে বিবাহপাশত আবদ্ধ হয়। তেওঁ ১৯৭৩ চনত মিছ ৱৰ্ল্ড বঁটা লাভ কৰিছিল। ১৯৭৭ চনত বিতা ফাৰাহীয়ে পঢ়া-শুনা অব্যাহত ৰাখিবলৈ আমেৰিকা যুক্তৰাষ্ট্ৰলৈ যায় আৰু কেলিফৰ্ণিয়াৰ জন ৰবাৰ্ট পাৱাৰ্ছ স্কুলত নাম ভৰ্তি কৰে। ১৯৮১ চনত তেওঁ পুনৰ ইৰানলৈ ঘূৰি আহে।

নাছেৰ চেশ্মাজাৰে তেওঁক হামোন (১৯৮৯) চলচ্চিত্ৰত 'মহশ্বিদ' চৰিত্ৰটোৰ বাবে দাৰিয়ুছ মেহৰ্জুয়ীৰ সৈতে পৰিচয় কৰাই দিছিল, যাৰ জৰিয়তে ৩১ বছৰ বয়সত বিতা ফাৰাহীৰ অভিনয় জীৱনত অভিষেক ঘটিছিল। হামোনত আগবঢ়োৱা অভিনয়ৰ বাবে তেওঁ ৮ম ফাজৰ চলচ্চিত্ৰ মহোৎসৱত শ্ৰেষ্ঠ মুখ্য অভিনেত্ৰীৰ ডিপ্লমা অৱ অনাৰ লাভ কৰে। পৰৱৰ্তী বছৰবোৰত ফাৰাহীয়ে আহমদ ৰেজা দৰকাৰীীশ, বাহমান ফাৰমান আৰা, মাছৌদ কিমিয়ায়ী আৰু ৰাখ্শান বনী-এতেমাদৰ দৰে পৰিচালকৰ সৈতে কাম কৰে। তেওঁ কিমিয়া (১৯৯৪), এ হাউচ অন ৱাটাৰ (২০০১) আৰু ব্লাড প্লে (২০০৬) চলচ্চিত্ৰত কৰা অভিনয়ৰ বাবে ক্ৰিষ্টেল চিমৰ্ঘ বঁটাৰ মনোনয়ন লাভ কৰিছিল।

২০১৭ চনত তেওঁ মেহৰান মোদিৰীৰ পৰিচালনাত নিৰ্মিত টেলিভিছন শ্ব’ দোৰেহামিত অতিথি হিচাপে উপস্থিত হৈছিল আৰু ২০১৮ চনত ৰামবদ জাভানৰ পৰিচালনাত নিৰ্মিত খাণ্ডেভানেহতো অংশগ্ৰহণ কৰিছিল।

ব্যক্তিগত জীৱন

বিতা ফাৰাহী পৰিয়ালৰ একমাত্ৰ সন্তান আছিল আৰু তেওঁ বাহাৰেস্তান স্কোৱাৰৰ ওচৰতে শৈশৱ অতিবাহিত কৰিছিল। তেওঁৰ দদাইদেউ ফাৰহাং ফাৰাহীৰ উৎসাহত বিতািয়ে ১৯৭৩ চনত "বেষ্ট ডটাৰ" প্ৰতিযোগিতাত অংশগ্ৰহণ কৰিছিল। এই অনুষ্ঠানৰ সময়তে তেওঁ কেইহান পাব্লিকেশ্যনৰ মুৰব্বী হাচান ঘৰেইশ্বীক লগ পায় আৰু এই পৰিচয়েই হাচান ঘৰেইশ্বীৰ সৈতে বিতাৰ বিবাহৰ পথ প্ৰশস্ত কৰে।

জীৱনৰ শেষৰ বছৰবোৰত বিতা ফাৰাহীয়ে পেৰিছ আৰু তেহৰাণৰ মাজত সময় অতিবাহিত কৰিছিল। তেওঁৰ মাহছা ঘৰেইশ্বী নামেৰে এগৰাকী কন্যা আছিল, যিয়ে বৰ্তমান ফ্ৰান্সত বসবাস কৰে।

মৃত্যু

২০২৩ চনৰ ২৫ নৱেম্বৰত ৬৪ বছৰ বয়সত তেওঁৰ মৃত্যু হয়।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
এঙ্গল' আছামিজ ডিক্সনেৰি অৱ মেথেমেটিক্স

এঙ্গল' আছামিজ ডিক্সনেৰি অৱ মেথেমেটিক্স ( নতুবা ইংৰাজী-অসমীয়া গণিত অভিধান) হৈছে ইংৰাজী আৰু অসমীয়া দুয়োটা ভাষাৰ এখন গণিত অভিধান। অসমীয়া ভাষাত গণিত বিষয়ত এনে অভিধান এয়ে প্ৰথম। অভিধানখন ৰচনা কৰাত মুঠ চাৰিজন ব্যক্তি জড়িত।মূল লেখক খনীন্দ্ৰ চন্দ্ৰ চৌধুৰীয়ে তেওঁৰ তিনিজন সহযোগীৰ সৈতে ৫০০ পৃষ্ঠাৰ গ্ৰন্থখন ৰচনা কৰিছে। ২০২০ চনৰ নৱেম্বৰ মাহত মহাবীৰ প্ৰকাশনৰ পৰা গ্ৰন্থখন প্ৰথম প্ৰকাশ হয়।

বিৱৰণ

গণিত বা বিজ্ঞান অভিধান কেৱল শব্দাৰ্থৰ সংকলন নহৈ বিশ্বকোষৰ দৰে হয়। Anglo Assamese Dictionary Of Mathematics খনো তেনেধৰণে লিখা হৈছে। ইয়াত শব্দ বা শব্দগুচ্ছসমূহৰ অৰ্থ আছে আৰু সংজ্ঞাসমূহ ইংৰাজী আৰু অসমীয়া দুয়োটাতে দিয়া আছে। অসমীয়া ব্যাখ্যাৰ লগতে চিত্ৰৰ ব্যাখ্যাও আছে। চৌধুৰীয়ে গৱেষণামূলক কিতাপৰ লগতে বিশ্ববিদ্যালয় আৰু মহাবিদ্যালয়ৰ শিক্ষাৰ্থীসকলৰ বাবে পাঠ্যক্ৰম সংক্ৰান্ত বহুতো কিতাপ লিখিছে।

সহযোগী লেখক নিলাক্ষী গোস্বামী গুৱাহাটী বিশ্ববিদ্যালয়ৰ গণিত বিভাগৰ সহকাৰী অধ্যাপিকা। তেওঁ হাইস্কুল শিক্ষান্ত পৰীক্ষাত অসমৰ ভিতৰতে শীৰ্ষস্থান অধিকাৰ কৰিছিল।আই আই টি দিল্লীৰ পৰা তেওঁ স্নাতকোত্তৰ ডিগ্ৰী লাভ কৰিছিল।

কটন বিশ্ববিদ্যালয়ৰ গণিতৰ বিভাগৰ সহকাৰী অধ্যাপক নৱজিৎ তালুকদাৰ কিতাপখনৰ সহযোগী সম্পাদক। তেওঁ কিছুবছৰ ডিব্ৰুগড় বিশ্ববিদ্যালয়ৰ গণিত বিভাগতো অধ্যাপনা কৰিছিল।

আনগৰাকী সহযোগী মৈত্ৰেয়ী চৌধুৰীয়ে চিত্ৰসন্ধান আৰু পুনঃস্থাপনৰ কাম কৰিছে।

তথ্যউৎস

লগতে চাওক

ৰামানুজন আৰু তেওঁৰ গণিত (গ্ৰন্থ)

শ্ৰেণী:অসমীয়া গ্ৰন্থ
শ্ৰেণী:অভিধান
শ্ৰেণী:গণিতৰ গ্ৰন্থ
জাবিনা খান

জাবিনা খান (ইংৰাজী: Zabina Khan; জন্ম: ১২ ডিচেম্বৰ ১৯৮৪), যাক জাবিন খান নামেৰেও জনা যায়, এগৰাকী ভাৰতীয় মডেল, সৌন্দৰ্য ৰাণী, অভিনেত্ৰী আৰু সহকাৰী পৰিচালিকা। তেওঁ ২০০৪ বৰ্ষত প্ৰথমগৰাকী মিছ টুৰিজিম কুইন ইণ্টাৰনেচনেল হিচাপে মুকুট পিন্ধিবলৈ সক্ষম হৈছিল।

প্ৰাৰম্ভিক জীৱন আৰু কৰ্মজীৱন

জাবিনা খানৰ জন্ম ১৯৮৪ চনৰ ১২ ডিচেম্বৰত ভাৰতৰ এটা মুছলমান পৰিয়ালত হৈছিল।

১৯ বছৰ বয়সত তেওঁ ২০০৪ চনত গ্লাড্ৰেগছ মেনহাণ্ট এণ্ড মেগামডেল প্ৰতিযোগিতাত অংশগ্ৰহণ কৰে আৰু 'মিছ টুৰিজিম কুইন ইণ্টাৰনেচনেল'ৰ প্ৰথমটো সংস্কৰণৰ বাবে নিৰ্বাচিত হয়। ২০০৪ চনত চীনত অনুষ্ঠিত মিছ টুৰিজিম কুইন ইণ্টাৰনেচনেলৰ প্ৰথমটো সংস্কৰণত তেওঁ প্ৰতিযোগিতা কৰি খিতাপ দখল কৰিবলৈ সক্ষম হয়। এই সৌন্দৰ্য প্ৰতিযোগিতাখনৰ ইতিহাসত তেৱেঁই হৈছে সৰ্বপ্ৰথম বিজয়ী।

জাবিনা ওৰফে জাবিন খান এগৰাকী অভিনেত্ৰী আৰু সহকাৰী পৰিচালিকা। তেওঁ হালচাল (২০০৪), আশিক বনায় আপনে (২০০৫), এক হাচিনা এক খিলাড়ী (২০০৫), ব্লাফমাষ্টাৰ (২০০৫), ভেট্টাইয়াডু ভিলাইয়াডু (২০০৬), গোদৱা (২০০৭), জগাডম (২০০৭), পংগা না লো (২০০৭), ভিল্লু (২০০৮), সঞ্চলম (২০১১) আৰু শিৱাজীনগৰ (২০১৪) আদি ছবিৰ বাবে পৰিচিত। ইয়াৰ উপৰি তেওঁ অ্যাকচন জেকচন (২০১৪), চলো (২০১৭) আৰু নৱৰস (২০২১) আদি ছবিত সহকাৰী পৰিচালিকা হিচাপে কাম কৰিছে।

বৰ্তমান তেওঁ গোৱাৰ 'বিগ ড্যাদী কেচিনো' আৰু 'ষ্ট্ৰাইক কেচিনো'ৰ বিনোদন সঞ্চালিকা হিচাপে কাম কৰি আছে। তেওঁৰদ্বাৰা পৰিচালিত অনুষ্ঠানসমূহৰ ভিতৰত আৱাৰ ষ্টেজ ইয়ৰ টেলেণ্ট (২০১৯), বিগ বেছ (২০১৮-২০২২) আৰু ফ্ৰীডম ফিয়েষ্টা (২০১৮-২০২১) আদি অন্যতম।‌

তথ্যসূত্ৰ

বাহ্যিক সংযোগ

Miss Tourism Queen International Official Website

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
মাজুলীৰ সন্ধি

মাজুলীৰ সন্ধি (১৫৬৩, ইংৰাজী ভাষা:Treaty of Majuli) কোচ ৰজা নৰনাৰায়ণ আৰু আহোম ৰজা চুখাম্‌ফাৰ মাজত স্বাক্ষৰিত হৈছিল। নৰনাৰায়ণৰ ভাতৃ আৰু কোচ সেনাপতি চিলাৰায়ে আহোম ৰাজ্যত চলোৱা আক্ৰমণত আহোমৰ ৰাজধানী গড়গাঁৱৰ পতন হয়। স্বৰ্গদেউৰ ভায়েককে ধৰি আহোম বিষয়ববীয়াসকলৰ চক্ৰান্তত গড়গাঁও পতনৰ পিছত স্বৰ্গদেৱে পলায়ন কৰে। পিছত আহোম ৰজাই তেওঁৰ মন্ত্ৰী আইখেক বুঢ়াগোহাঁইৰ জৰিয়তে শান্তি স্থাপনাৰ বাবে কোচ ৰজাক আমন্ত্ৰণ জনায়। শান্তি আলোচনাৰ সময়ত নৰনাৰায়ণে মাজুলীত বাহৰ পাতি আছিল। শেষত দুয়োপক্ষই মানি লোৱা চৰ্তসমূহ আছিল:

আহোম ৰজাই কোচ ৰজাৰ বশ্যতা স্বীকাৰ কৰিব।
ব্ৰহ্মপুত্ৰৰ উত্তৰপাৰে সোৱণশিৰি নদীৰ পশ্চিমে থকা ঠাইখিনি কোচসকলক গতাই দিয়া হ'ব।
আহোম বিষয়াৰ পাঁচজন পুত্ৰক বন্দী হিচাপে গতাই দিয়া হ'ব।
খামৰিং নামৰ হাতী আৰু পাকচিৰাই নামৰ ঘোঁৰাটো দিয়া হ'ব।
আহোমসকলে যুদ্ধৰ ক্ষতিপূৰণ হিচাপে এইখিনি বস্তু দিব লাগিব- ষাঠীটা হাতী, ষাঠীযোৰ কাপোৰ, ষাঠীজনী বান্দী, তিনিশজন মানুহ আৰু সোণ-ৰূপৰ সৈতে এটা ৰঙা ৰাজকীয় চত্ৰ।

ইয়াৰ লগতে কোচ ৰজাই তিনিজন কোচ বিষয়াক ৰাজখোৱা হিচাপে প্ৰতিষ্ঠা কৰে- উজীৰ বামুণ, তপস্বী লস্কৰ আৰু মালমূল্য লস্কৰ। নতুনকৈ আহৰণ কৰা অঞ্চলটোৰ চোৱা-চিতাৰ বাবে নাৰায়ণপুৰত এটা কোঠো প্ৰতিষ্ঠা কৰা হয়।

টোকা

তথ্যসূত্ৰ

শ্ৰেণী:অসমৰ ইতিহাস
শ্ৰেণী:আহোম ৰাজ্য
শ্ৰেণী:চুক্তি
শ্ৰেণী:মাজুলী
সোমা সেন

সোমা সেন (ইংৰাজী: Shoma Sen) এগৰাকী মহিলা অধিকাৰ কৰ্মী আৰু নাগপুৰ বিশ্ববিদ্যালয়ৰ সহকাৰী অধ্যাপিকা তথা ইংৰাজী সাহিত্য বিভাগৰ প্ৰাক্তন মুৰব্বী। ২০১৮ চনৰ ৮ জুনত ভীমা কোৰেগাঁও কাণ্ডত জড়িত থকাৰ অভিযোগত পুনে আৰক্ষীয়ে তেওঁক গ্ৰেপ্তাৰ কৰিছিল।

ব্যক্তিগত জীৱন

মুম্বাইৰ বান্দ্ৰা চহৰৰ এক উচ্চ মধ্যবিত্ত বঙালী পৰিয়ালত সোমা সেনৰ জন্ম হৈছিল। ছেইণ্ট জোচেফ কনভেণ্টৰ (St. Joseph's Convent) পৰা তেওঁ প্ৰাথমিক শিক্ষা লাভ কৰিছিল। মুম্বাইৰ এলফিনষ্টোন মহাবিদ্যালয়ৰ (Elphinstone College) পৰা স্নাতকোত্তৰ ডিগ্ৰী সম্পূৰ্ণ কৰাৰ পিছত নাগপুৰ বিশ্ববিদ্যালয়ৰ পৰা এম.ফিল. আৰু পি.এইচ.ডি. ডিগ্ৰী অৰ্জন কৰিছিল। সাহিত্যিক আৰু অনুবাদক তুষাৰ কান্তি ভট্টাচাৰ্যৰ সৈতে তেওঁ বিবাহপাশত আবদ্ধ হৈছিল। তেওঁলোকৰ কন্যা কোৱেল এগৰাকী চলচ্চিত্ৰ নিৰ্মাতা। বৰ্তমান সোমা সেন নাগপুৰত বাস কৰে।

সমাজকৰ্ম

সোমা সেনে মানৱ অধিকাৰ সংগঠন কমিটি ফৰ দ্য প্ৰটেকচন অৱ ডেম’ক্ৰেটিক ৰাইটছৰ (Committee for the Protection of Democratic s) হৈ কাম কৰে। সোমা বৰ্তমাৱ নাগপুৰ বিশ্ববিদ্যালয় শিক্ষক সন্থাৰ সভানেত্ৰী হিচাপেও কাৰ্যনিৰ্বাহ কৰিছিল। ২০১৮ চনৰ ৬ জুনত পুনে আৰক্ষীয়ে তেওঁক ভীমা কোৰেগাঁও কাণ্ডত জড়িত থকাৰ অভিযোগত গ্ৰেপ্তাৰ কৰিছিল, আৰু পিছত নাগপুৰ বিশ্ববিদ্যালয়ৰ পদৰ পৰা নিলম্বিত কৰিছিল। এতিয়ালৈকে বিচাৰ বিভাগে সেই অভিযোগৰ কোনো প্ৰমাণ দাখিল কৰা নাই আৰু সেই বাবে বম্বে উচ্চ ন্যায়ালয়ত গোচৰ প্ৰক্ৰিয়া চলি আছে। ইতিমধ্যে সোমাই ৫২৮ দিনতকৈ অধিক সময় (প্ৰায় ডেৰ বছৰ) কাৰাগাৰত কটাবলগীয়া হৈছে। সোমা নাগপুৰৰ মহিলাৰ ওপৰত হোৱা হিংসা আৰু যৌতুকৰ বাবে হোৱা মৃত্যুৰ দৰে বিষয়ৰ ওপৰত কাম কৰা স্ত্ৰী চেতনা নামৰ এটা নাৰী সংগঠনৰ সৈতেও জড়িত আছিল।

গ্ৰেপ্তাৰ

২০১৮ চনৰ ৮ জুন তাৰিখে সুধীৰ ধাৱালে, মহেশ ৰাউত, সুৰেন্দ্ৰ গাডলিং আৰু ৰোনা উইলছনৰ সৈতে সোমা সেনক পুনে আৰক্ষীয়ে গ্ৰেপ্তাৰ কৰে। ভীমা কোৰেগাঁও হিংসাৰ লগত জড়িত থকাৰ অভিযোগত “অবৈধ কাৰ্যকলাপ (প্ৰতিৰোধ) আইন”ৰ অধীনত তেওঁলোকৰ বিৰুদ্ধে অভিযোগ উত্থাপন কৰা হৈছিল। গ্ৰেপ্তাৰৰ সময়ত তেওঁ নাগপুৰ বিশ্ববিদ্যালয়ৰ পৰা অৱসৰ লোৱাৰ সময় ওচৰ চাপিছিল।

ভীমা কোৰেগাঁৱ হিংসা

১৮১৮ চনৰ ১ জানুৱাৰীত মহাৰাষ্ট্ৰ কোৰেগাঁৱত সংঘটিত এখন যুদ্ধত ইষ্ট ইণ্ডিয়া কোম্পানীৰ অধিকতৰ মাহাৰ জনগোষ্ঠীৰ লোকেৰে গঠিত বম্বে প্ৰেচিডেন্সি আৰ্মীৰ ৮০০ সৈন্যই “মাৰাঠা পেছুৱা বাজী ৰাও”ৰ (দ্বিতীয়) উচ্চ বৰ্ণৰ লোকেৰে গঠিত সৈন্য বাহিনীক (প্ৰায় ২৮,০০০ সৈন্য) পৰাস্ত কৰিছিল। কোৰেগাঁৱত ইংৰাজসকলে মৃত সৈনিকৰ স্মৃতিত বিজয় স্তম্ভ স্থাপন কৰিছিল। ১৯২৮ চনত বি. আৰ. আম্বেদকাৰৰ নেতৃত্বত ইয়াত প্ৰথমখন স্মৃতিচাৰণ সভা অনুষ্ঠিত হৈছিল। তেতিয়াৰ পৰাই প্ৰতি বছৰে ১ জানুৱাৰীত আম্বেদকাৰৰ অনুগামী মাহাৰাসকলে ভীমা কোৰেগাঁৱত সমবেত হৈ মাৰাঠা সাম্ৰাজ্যৰ অত্যাচাৰী উচ্চ বৰ্ণ শাসন ব্যৱস্থাৰ বিৰুদ্ধে কৰা জয়ৰ স্মৃতি উদযাপন কৰে। এই “কোৰেগাঁৱ যুদ্ধৰ ২০০ বছৰীয়া জয়ন্তী” ২০১৮ চনৰ ১ জানুৱাৰীত অনুষ্ঠিত হৈছিল। সেইবাৰ অনুষ্ঠান উদযাপনৰ সময়ত এক হিংসাত্মক ঘটনা সংঘটিত হৈছিল। এই ঘটনাই ভীমা কোৰেগাঁৱ হিংসা নামে জনাজাত হৈ পৰে।এই সমাৱেশত সংঘটিত হোৱা হিংসা আৰু শিলগুটি নিক্ষেপৰ ফলত এজন ২৮ বছৰীয়া যুৱকৰ মৃত্যু হৈছিল আৰু অন্য পাঁচজন লোক আহত হৈছিল।

তথ্য সংগ্ৰহ

শ্ৰেণী:নাৰীবাদী
শ্ৰেণী:ভাৰতীয় শিক্ষাবিদ
পোহৰৰ সাধনা

পোহৰৰ সাধনা হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন জীৱনী গ্ৰন্থ। বিজ্ঞানী টমাছ আলভা এডিছনৰ জীৱনক লৈ গ্ৰন্থখন ৰচিত। কিতাপখন প্ৰকাশ কৰিছে ষ্টুডেণ্টচ ষ্ট'ৰচ প্ৰকাশনে। ১৯৯৮ চনৰ জুন মাহত প্ৰথম প্ৰকাশ হোৱা কিতাপখনৰ দ্বিতীয় আৰু তৃতীয় সংস্কৰণ প্ৰকাশ পাইছে ক্ৰমান্বয়ে ২০০৭ চনৰ জানুৱাৰী মাহ আৰু ২০১০ চনৰ জানুৱাৰী মাহত। এই গ্ৰন্থখন লেখক বৰগোহাঞিয়ে লেনিন আৰু গীতিমালিকালৈ আগবঢ়াইছে।

বিৱৰণ

বিজ্ঞানী টমাছ আলভা এডিছনৰ জীন-ভিত্তিক গ্ৰন্থ পোহৰৰ সাধনা। ইয়াত মুঠ ১৮ টা অধ্যায়ত বিজ্ঞানী জনৰ জীৱন-কাহিনী বৰ্ণনা কৰা আছে। অধ্যায়কেইটা হৈছে, অপৰাজেয় আশাবাদ; তিনি মাহতে স্কুলৰ পৰা খেদা খোৱা ল'ৰাজন; টমাছৰ অন্তহীন কৌতূহল; টমাছ ৰেলগাড়ীৰ ফেৰিৱালা হ'ল; ফেৰিৱালা টমাছ সাংবাদিক হ'ল; টমাছৰ গৱেষণাগাৰ; টমাছ টেলিগ্ৰাফৰ প্ৰতি আকৃষ্ট হ'ল; টমাছে চাকৰি পালে, কিন্তু চাকৰি ৰাখি খাব নোৱাৰিলে; বেছিকৈ শোৱাটো জীৱনৰ অপচয় মাত্ৰ; ব'ষ্টনৰ পৰা নিউইয়ৰ্কলৈ; মানুহৰ আটাইতকৈ মূল্যবান সম্পদঃ সময়; আৱিষ্কাৰৰ পিছত আৱিষ্কাৰ; মেনলো পাৰ্কৰ বাজিকৰ; গ্ৰামোফোনৰ আৱিষ্কাৰ; বিজুলী বাতিৰ আৱিষ্কাৰ; কাইনেট'স্ক'পৰ পৰা চিনেমালৈ; এডিছনৰ লগত সাক্ষাৎকাৰ আৰু এডিছন মানুহজন। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:জীৱনী গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
অসীম

গণিতত অসীম শব্দটো প্ৰধানত দুটি অৰ্থত ব্যৱহাৰ কৰা হয়:-

অসীম সীমা (\infty)

কলনবিদ্যাত (Calculus) অসীমৰ চিহ্ন হ’ল (গ্ৰীক আখৰ আলফা বা সমানুপাতিকতা চিহ্নও হয়)।

এই অৰ্থ চিহ্নটোৰ কোন বেলেগ গাণিতিক সত্তা বা অৰ্থ নাই - চিহ্নটি তাৰ ব্যৱহাৰিক উপযোগীতাৰ বাবে মাত্ৰ চিহ্ন হিচাপেই আছে। অৰ্থাৎ যেতিয়াই এই চিহ্নটোৰ কিবা ব্যৱহাৰ দেখা যায়, তেতিয়াই বুজিব লাগিব যে চিহ্নটোৱে এক সীমা (Limit) সংক্ৰান্তীয় বাক্যৰ নিৰ্দেশ কৰিছে। যেনে:
ইয়াৰ অৰ্থ হৈছে যে কোনো ৰ বাবে কেৱল এটি সংখ্যা আছে যেনেকৈ সকলোৰে বাবে ৰ বাবে হয়।
আৰু এক উদাহৰণ :

ইয়াৰ বুজোৱা হৈছে যে এক সংখ্যা হিচাপে ভাবা সম্পূৰ্ণ ভুল। যেনে কেতিয়াবা কেতিয়াবা লিখা হয়: ( ভুল! )
ওপৰৰ এই সমীকৰনটো ভুল আৰু সম্পূৰ্ণ অৰ্থহীন!

অসীম সংখ্যা

]]ৰ, যিজনে অসীম চিহ্নটোক গণিতত প্ৰথম পৰিচয় কৰাই দিছিল

আমি জানো যে স্বাভাবিক সংখ্যাবোৰৰ নাজত কোনো বৃহত্তম সংখ্যা নাই, অৰ্থাৎ স্বাভাৱিক সংখ্যাৰ যি শাৰী:-
০, ১, ২, ৩, ৪, ৫, ৬, . . . তাৰ কোনো শেষ নাই। এই সংখ্যাবোৰৰ সবাতোকৈ গুৰুত্বপূৰ্ণ ব্যৱহাৰ হয় গণনাত কাৰ্য্যত। যিকোনো সসীম সমষ্টিৰ পৰিমাপ কৰা হয় স্বাভাবিক সংখ্যাবোৰৰ দ্বাৰা।

উনবিংশ শতাব্দীত গেয়ৰ্গ কান্টৰ (Georg Cantor) অসীম সংখ্যা আৱিষ্কাৰ কৰে - যিবোৰৰ স্বাভাবিক সংখ্যাবোৰৰ দৰেই গাণিতিক সত্তা আছে। ক্যান্টৰৰ সংখ্যাবোৰৰ দ্বাৰা অসীম সমষ্টিৰ পৰিমাপ কৰা হয়।
ইয়াৰ মাজত সবাতোকৈ সৰু অসীম সংখ্যাটো হ’ল:

তথ্য সংগ্ৰহ

বাহ্যিক সংযোগ

A Crash Course in the Mathematics of Infinite Sets , by Peter Suber. From the St. John's Review, XLIV, 2 (1998) 1-59. The stand-alone appendix to Infinite Reflections, below. A concise introduction to Cantor's mathematics of infinite sets.
Infinite Reflections , by Peter Suber. How Cantor's mathematics of the infinite solves a handful of ancient philosophical problems of the infinite. From the St. John's Review, XLIV, 2 (1998) 1-59.
Infinity, Principia Cybernetica
Hotel Infinity
Source page on medieval and modern writing on Infinity
The Mystery Of The Aleph: Mathematics, the Kabbalah, and the Search for Infinity
Dictionary of the Infinite (compilation of articles about infinity in physics, mathematics, and philosophy)

শ্ৰেণী:সংখ্যা
মহাসু পাহাড়ী

মহাসু পাহাড়ী (টাকৰী লিপিত: ) এটি পশ্চিমীয়া পাহাড়ী ভাষা, যি ঘাইকৈ ভাৰতৰ হিমাচল প্ৰদেশ ৰাজ্যত ব্যৱহাৰ কৰা হয়। এই ভাষাক মহাসুঈ বা মহাসুৱী নামেৰেও জনা যায়। ২০০১ চনত এই ভাষা প্ৰায় ১০০০০০০ লোকে কৈছিল বুলি অনুমান কৰা হয়। এই ভাষাক মুখ্যতঃ চিমলা আৰু চোলান জিলাত কোৱা হয়। এই দুই জিলা পূৰ্বৰ মহাসু জিলাৰ অংগ আছিল। ১৯৭২ চনতহে এই জিলা ভংগ কৰি দুই নতুন জিলা স্বীকৃত হৈছিল।

লিপি

এই ভাষাৰ নিজা লিপি টাকৰী। পিচে যদিও টাকৰী আৰু নাস্তালিক লিপিত এই ভাষা লিখাৰ কিছু কিছু নথি আছে, বৰ্তমানে প্ৰায় এই ভাষা দেৱনাগৰী লিপিত লিখা হয়।
alt=|

স্থিতি

এই ভাষাক প্ৰায় পাহাড়ী বা হিমাচলীও আখ্যা দিয়া হয়। এই ভাষাৰ কোনো আনুষ্ঠানিক স্বীকৃতি নাই আৰু ইয়াক সাধাৰণতে হিন্দী ভাষাৰ উপ-ভাষা হিচাপেহে নথিভুক্ত কৰা হয়। ইউনেস্ক'ই এই ভাষাক 'নিশ্চিতভাৱে বিপুপ্তপ্ৰায়' ভাষাৰ তালিকাত ৰাখিছে, কাৰণ মহাসূঈ শিশুৱে এই ভাষা মাতৃভাষা হিচাপে প্ৰায় নিশিকা হৈছে। পূৰ্বতে মহাসূঈক ৰাজ্যিক সাহায্য প্ৰদান কৰা হৈছিল। কিন্তু ভাৰতৰ স্বাধীনতাৰ পাছত চৰকাৰে হিন্দী ভাষাকহে প্ৰাধান্য দি আহিছে।

২০১০ চনত ভাৰতৰ সংবিধানৰ অষ্ট অনুসূচীত 'পাহাড়ী (হিমাচলী)' অন্তৰ্ভুক্ত কৰাৰ দাবী হিমাচল প্ৰদেশৰ বিধান সভাত তুলা হৈছিল, যিয়ে কেইবাটাও হিমাচলী পাহাড়ী ভাষাক প্ৰতিনিধিত্ব কৰাৰ উদ্দেশ্য আগত ৰখা হৈছিল। কিন্তু তাৰ পাছত এই বিষয়ত কোনো অগ্ৰগতি দেখা হোৱা নাই, যদিও অনেক সৰু সৰু সংগঠনে এই ভাষা সংৰক্ষিত কৰিবলৈ যত্ন কৰি আহিছে।

তথ্য সংগ্ৰহ

বাহ্যিক সংযোগ

গ্ৰিৰেছনৰ বিংশ শতিকাৰ আৰম্ভণিতে ভাৰতৰ ভাষা চাৰ্ভে (Linguistic Survey of India) ৰ পৰা পশ্চিমীয়া পহাৰি ভাষাৰ মানচিত্ৰ
শ্ৰেণী:Pages using multiple image with auto scaled images

শ্ৰেণী: ভাৰতৰ ভাষা
শ্ৰেণী: ভাষা
ললিত চন্দ্ৰ গোস্বামী

১৮৪৫ চনত অসমৰ নলবাৰী জিলাত ললিত চন্দ্ৰ গোস্বামীৰ জন্ম হয়। তেখেতৰ পিতৃ কৃষ্ণনাৰায়ণ চৈতন্যপন্থী নাৰায়নপুৰ সত্ৰৰ সত্ৰাধিকাৰ আছিল । পিতৃৰ মৃত্যুৰ পিছত তেওঁ নিজে সত্ৰৰ ভাৰ লৈছিল। বৈষ্ণৱ কবিৰ অৰ্হিত গোপাল ভট্টৰ 'কেলি ৰহস্য' নামৰ পুথিখন অসমীয়া ভাষালৈ অনুবাদ কৰিছিল । ললিত চন্দ্ৰ গোস্বামীয়ে 'জাতি নিৰ্ণয়' নামৰ এখন পুথিও ৰচনা কৰিছিল। প্ৰতাপচন্দ্ৰ আৰু শৰৎচন্দ্ৰ তেওঁৰ দুই পুত্ৰ । ১৯০০ খৃষ্টাব্দত তেখেতৰ মৃত্যু হয়।

তথ্য সমল

শ্ৰেণী:সংক্ষিপ্ত জীৱনী
জ্ঞানদা কাকতি

জ্ঞানদা কাকতি এগৰাকী অসমীয়া অভিনেত্ৰী আৰু কণ্ঠশিল্পী। ১৯৪৯ চনত পাৰঘাট ছবিৰে অসমীয়া চলচ্চিত্ৰ জগতত প্ৰৱেশ কৰা কাকতিয়ে অসমীয়াৰ উপৰিও বঙালী ছবিতো অভিনয় কৰিছে। পূবেৰুণ ছবিৰে দৰ্শকৰ মাজত জনপ্ৰিয় হোৱা কাকতিয়ে ১৯৬০ চনত বাৰ্লিন চলচ্চিত্ৰ মহোসৎৱত অংশগ্ৰহণ কৰে। বাৰ্লিন চলচ্চিত্ৰ মহোৎসৱত পূবেৰুণ ছবিখন প্ৰদৰ্শিত হৈছিল। এই মহোৎৱত অংশগ্ৰহণ কৰি কাকতিয়ে কেৰী গ্ৰাণ্ট, ছ’ফিয়া লৰেন আদি হলীউদৰ শিল্পীক ঘনিষ্ঠভাৱে লগ পায়।
কাকতি আকাশবাণী গুৱাহাটী আৰু শ্বিলং কেন্দ্ৰৰ নিয়মীয়া কণ্ঠশিল্পী আছিল। দুয়োটা কেন্দ্ৰতে গীত পৰিৱেশন কৰাৰ লগতে তেওঁ গ্ৰামোফোন ৰেকৰ্ডতো গীত বাণীবদ্ধ কৰিছে।

মৃত্যু

২০২৫ চনৰ ৮ জানুৱাৰী, বুধবাৰে বাৰ্ধক্যজনিত কাৰণত ৯২ বছৰ বয়সত জ্ঞানদা কাকতিৰ শ্বিলঙৰ বেথানি চিকিৎসালয়ত মৃত্যু হয়।

চলচ্চিত্ৰপঞ্জী

মুক্তিলাভ
চলচ্চিত্ৰ
ভূমিকা
টোকা
১৯৪৮
পাৰঘাট

প্ৰথম ছবি
১৯৫৫
পিয়লি ফুকন

১৯৫৬
সৰাপাত

১৯৫৬
লখিমী

১৯৫৮
ৰঙা পুলিচ

১৯৫৯
পুৱতি নিশাৰ সপোন

১৯৫৯
পুবেৰুণ
মেঘালী
ৰাষ্ট্ৰপতিৰ ৰূপৰ পদকবাৰ্লিন চলচ্চিত্ৰ মহোৎসৱত প্ৰদৰ্শন
১৯৫৯
চাকনৈয়া
লখিমী

১৯৬২
নৰকাসুৰ
নৰকাসুৰৰ মাতৃ বসুমতী

১৯৭১
শেষ বিচাৰ

১৯৭২
ওপৰ মহলা

১৯৮৭
প্ৰথম ৰাগিনী

শ্ৰেষ্ঠ আঞ্চলিক ছবিৰ ৰাষ্ট্ৰীয় বঁটা (ৰজত কমল)
১৯৯৩
প্ৰিয়জন

১৯৯৬
ৰাগ-বিৰাগ

তথ্য সংগ্ৰহ

লগতে চাওক

পাৰঘাট
পুবেৰুণ
ইভা আচাও

বাহ্যিক সংযোগ

জ্ঞানদা কাকতিৰ কণ্ঠত বৰনৈৰ বালিতে শুনক

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:অভিনেত্ৰী
দ্বিজ মাধৱ

দ্বিজ মাধৱ, বা মাধবাচাৰ (প্ৰায় ১৬ শতিকা) মধ্যযুগৰ এজন বাংলা কবি আৰু মধ্যযুগীয় বাংলা সাহিত্যৰ চণ্ডীমংগলকাব্য পৰম্পৰাৰ অন্যতম উল্লেখযোগ্য অৱদানকাৰী। তেওঁৰ গ্ৰন্থ সাৰদা চৰিত, যাক সাৰদা মঙ্গল জাগৰণ বা মঙ্গলচণ্ডীৰ গীত নামেৰেও জনা যায়। এইখন সম্ভৱতঃ ১৫৭৯ চনত লিখা হৈছিল।

দ্বিজ মাধৱৰ জন্ম হৈছিল বংগৰ চুলতানৰ শাসনাধিস্থ হুগলীৰ সপ্তগ্ৰাম-ত্ৰিবেনী অঞ্চলত।

তথ্য সূত্ৰ

শ্ৰেণী:মধ্যযুগৰ কবি
শ্ৰেণী:মৃত ব্যক্তি
শ্ৰেণী:ভাৰতীয় কবি
তিৰহুতা লিপি

তিৰহুতা লিপি বা মিথিলাক্ষৰ হৈছে মৈথিলী ভাষা লিখিবৰ বাবে ব্যৱহাৰ কৰা এক লিপি। এই লিপিটোৰ বিকাশ ১০ম শতিকাত বৰ্তমান বিহাৰৰ মিথিলা অঞ্চল আৰু নেপালৰ তৰাই অঞ্চলত হয় বুলি অনুমান কৰা হৈছে। তিৰহুতা লিপিৰ প্ৰাচীনতম ব্যৱহাৰৰ নমুনা ৯৫০ খৃষ্টাব্দৰ বিহাৰৰ সহোদৰা মন্দিৰত পোৱা গৈছে। তিৰহুতা লিপিৰ যথেষ্ট সাদৃশ্য অসমীয়া লিপি আৰু বঙালী লিপিৰ সৈতে দেখা যায়। মৈথিলী ভাষী অধিকাংশ লোকে ভাষাটো লিখিবৰ বাবে বৰ্তমান তিৰহুতা লিপিৰ সলনি দেৱনাগৰী লিপি ব্যৱহাৰ কৰে।

বৰ্ণমালা

স্বৰবৰ্ণ

স্বতন্ত্ৰ ৰূপ
গৌণ ৰূপ
অসমীয়া লিপিত
চিত্ৰ চিহ্ন চিত্ৰ চিহ্ন স্বতন্ত্ৰ গৌণ

𑒁

অ

𑒂

 𑒰
আ
া

𑒃

 𑒱
ই
ি

𑒄

 𑒲
ঈ
ী

𑒅

 𑒳
উ
ু

𑒆

 𑒴
ঊ
ূ

𑒇

 𑒵
ঋ
ৃ

𑒈

 𑒶

𑒉

 𑒷

𑒊

 𑒸

𑒋

 𑒹
এ
ে

 𑒺

𑒌

 𑒻
ঐ
ৈ

𑒍

 𑒼
ও
ো

 𑒽

𑒎

 𑒾
ঔ
ৌ

ব্যঞ্জনবৰ্ণ

চিত্ৰ চিহ্ন অসমীয়া লিপিত

𑒏
ক

𑒐
খ

𑒑
গ

𑒒
ঘ

𑒓
ঙ

𑒔
চ

𑒕
ছ

𑒖
জ

𑒗
ঝ

𑒘
ঞ

𑒙
ট

𑒚
ঠ

𑒛
ড

𑒜
ঢ

𑒝
ণ

𑒞
ত

𑒟
থ

𑒠
দ

𑒡
ধ

𑒢
ন

𑒣
প

𑒤
ফ

𑒥
ব

𑒦
ভ

𑒧
ম

𑒨
য

𑒩
ৰ

𑒪
ল

𑒫
ৱ

𑒬
শ

𑒭
ষ

𑒮
স

𑒯
হ

সংখ্যা

চিত্ৰ

চিহ্ন
𑓐
𑓑
𑓒
𑓓
𑓔
𑓕
𑓖
𑓗
𑓘
𑓙
অসমীয়া লিপিত
০
১
২
৩
৪
৫
৬
৭
৮
৯

ইউনিক’ড

ইউনিক’ডৰ ২০১৪ চনৰ জুনত প্ৰকাশিত ৭.০ সংস্কৰণত তিৰহুতা লিপিক অন্তৰ্ভুক্ত কৰা হয়। তিৰহুতা লিপিৰ ইউনিক’ড ব্লকটো অসমীয়া-বঙালী লিপিৰ পৰা পৃথক আৰু ই U+11480 ৰ পৰা U+114DF ক'ড বিন্দুলৈ বিয়পি আছে।

তথ্যসূত্ৰ

শ্ৰেণী:লিপি